**9. tjedan nastave na daljinu**

**15.5.2020., petak**

Draga učenice/dragi učeniče, danas je petak. Pred tobom je današnja zadaća. Nema je puno. Iako danas nemamo matematiku po rasporedu, **PONAVLJAJ TABLICU MNOŽENJA I DIJELJENJA. Pokušaj naučiti NAPAMET.** Svaki dan malo čitaj i zapamtit ćeš. Samo hrabro! ☺
Danas ćeš ponovo dobiti listiće za vrednovanje od Ivane. Riješi ih i predaj Ivani. Podsjećam, nemojte da netko rješava listiće umjesto vas. Roditelji i braća vam mogu pomoći, ali vi morate pisati. Nemojte da se dogodi da vidim da je netko umjesto vas rješavao listić.
**Listiće Ivani predajte do 21.5.2020., odnosno do četvrtka.**

**Zadaća**

**HRVATSKI JEZIK** – Tri puta s razumijevanjem pročitaj basnu Zec i kornjača u čitanci na 132. stranici.
U bilježnicu napiši današnji nadnevak, 15.5.2020. i naslov **Odgovori na pitanja.** Ispod naslova odgovori na 1., 2., 3., 4., 5., 6. i 10. pitanje na 133. stranici u plavom pravokutniku. Pitanja ne moraš prepisivati, piši samo odgovore. Svaki odgovor označi rednim brojem.

**PRIRODA I DRUŠTVO** – U udžbeniku na 60. i 61. stranici pročitaj o zdravlju. Dobro promotri ilustracije i pročitaj sve što piše.
U bilježnicu napiši današnji nadnevak, 15.5.2020. i naslov **Zdravlje.** Ispod naslova prepiši ovo što se nalazi u crnom okviru:

 Čovjek je zdrav kad se dobro osjeća.
 Da očuvamo svoje zdravlje, važno je:
 - brinuti o osobnoj higijeni (tuširati se, prati ruke, prati zube…)
 - boraviti u prirodi
 - redovito vježbati
 - dovoljno spavati
 - posjetiti liječnika kad se ne osjećamo dobro

**GLAZBENA KULTURA** – Ponovi pjevanje pjesama Miš mi je polje popasel i Molba gljive muhare. Sviraj ritam i dobe tih pjesama.

**TJELESNA I ZDRAVSTVENA KULTURA** – Idi na svoje dvorište i trči. Možeš napraviti i neke vježbe kojih se sjećaš s nastave. Sjeti se da za zdravlje trebamo i redovito vježbati. ☺

**14.5.2020., četvrtak**

Ako nisi, **danas OBAVEZNO vrati Ivani listić koji ti je dala prošli tjedan**. Ona će ga sutra ujutro donijeti meni. Pazi da ne zaboraviš!

**HRVATSKI JEZIK** – U čitanci na 132. stranici pet puta pročitaj basnu Jean de la Fontainea **Zec i kornjača.**
U bilježnicu napiši današnji nadnevak, 14.5.2020. i prepiši ovo što se nalazi u okviru. Riječi koje su napisane debelim crnim slovima i podcrtane napiši bojicom.

 Jean de la Fontaine

**Zec i kornjača**

 Ovo je **basna**. Basna je kratka priča u kojoj su glavni likovi životinje.
 Životinje u basnama imaju ljudske osobine. Završetak basne je uvijek poučan,
 iz njega možemo naučiti važne stvari.

 Likovi: zec i kornjača
 Osobine zeca: brz, nepromišljen
 Osobine kornjače: spora, odgovorna, uporna
 **Pouka basne**: Obaveze treba početi izvršavati na vrijeme. Ako nešto želimo
 ostvariti, trebamo biti uporni.

**Kad prepišeš u bilježnicu, ispod nacrtaj likove ove basne – zeca i kornjaču.**

 **MATEMATIKA** – Opet podsjećam, **uči tablicu množenja i dijeljenja NAPAMET.** Nemoj odustati, budi uporan/uporna kao kornjača iz basne Zec i kornjača. **Vjerujem u tebe, TI TO MOŽEŠ!!!**

U radnoj bilježnici na 102. stranici riješi 1. i 2. zadatak, a na 103. stranici 4. zadatak. Nakon toga ponavljaj, ponavljaj, ponavljaj tablicu. Svaki dan malo i zapamtit ćeš je.

**LIKOVNA KULTURA** – Ako kod kuće imaš neke kartonske kutijice, škare i ljepilo, napravi ježa. Oblikuj mu glavu i izreži bodlje.

**SAT RAZREDNIKA** – Prošeći po svojem dvorištu, malo se osunčaj. ☺ Nakon toga pogledaj ima li u tvom dvorištu smeća. Pokupi smeće i baci ga u kantu ili spremnik za otpad. Čuvaj prirodu!

**13.5.2020., srijeda**

**HRVATSKI JEZIK** – Sada već sigurno znaš kada se piše veliko početno slovo u imenima trgova i ulica.
U radnoj bilježnici na 114. stranici riješi 1. i 2. zadatak, a na 115. stranici 3. zadatak.

**MATEMATIKA** – **Nadam se da tablicu množenja i dijeljenja učiš napamet. Svaki dan ponavljaj i naučit ćeš. Samo budi uporan/uporna!**Jučer smo učili množiti brojem 4, a danas ćemo dijeliti brojem 4. U udžbeniku na 88. stranici riješi zadatke ZNAM. Riješi samo zadatke računanja. Zatim dobro promotri ilustraciju i pročitaj o čemu razgovaraju djeca. Pogledaj i brojevnu crtu. Prisjeti se da je dijeljenje slično oduzimanju. Prouči i tablicu u žutom pravokutniku na dnu stranice.

U bilježnicu napiši današnji nadnevak, 13.5.2020. i naslov **Dijeljenje brojem 4.** Ispod naslova prepiši ovo što se nalazi u crnom okviru:

 12 – 4 = 8 12 : 4 = 3 (3 puta smo oduzeli broj 4)
 8 – 4 = 4
 4 – 4 = 0

 Ostavi dva reda prazna pa prepiši sljedeće:

 4 : 4 = 1 24 : 4 = 6

 8 : 4 = 2 28 : 4 = 7

 12 : 4 = 3 32 : 4 = 8

 16 : 4 = 4 36 : 4 = 9

 20 : 4 = 5 40 : 4 = 10

 **Ove račune nauči NAPAMET!**

U udžbeniku na 89. stranici riješi 1., 2. i 5. zadatak.

**PRIRODA I DRUŠTVO** – U udžbeniku na 62. i 63. stranici još jednom pročitaj o prehrani. Pročitaj i ono što smo zapisali u bilježnicu.
U radnoj bilježnici na 81. stranici riješi 1. i 2. zadatak, a na 82. stranici 3.a) zadatak. Učenici koji nemaju radnu bilježnicu samo neka čitaju ono što piše u udžbeniku.

**12.5.2020., utorak**

Danas nemaš puno zadaće. Kad napraviš svu zadaću, **UČI TABLICU MNOŽENJA I DIJELJENJA NAPAMET.** Učili smo množiti i dijeliti s brojevima 2, 5, 10 i 3. Danas ćeš naučiti množiti brojem 4. **Samo hrabro! ☺**

**MATEMATIKA** – Množenje broja 4

U udžbeniku na 86. stranici riješi zadatke ZNAM. Pogledaj ilustraciju i pročitaj što govore djeca. Zatim promotri brojevnu crtu ispod ilustracije. Posebno dobro promotri tablicu u žutom pravokutniku na dnu stranice. Vidjet ćeš da danas učimo množenje broja 4.
U bilježnicu napiši današnji nadnevak, 12.5.2020. i naslov **Množenje broja 4**. Naslov napiši bojicom. Ispod naslova prepiši ono što se nalazi u okviru:

 4 + 4 + 4 = 12 3 **· 4** = 12 (3 puta smo zbrojili broj 4)

 4 + 4 + 4 + 4 + 4 = 20 5 **· 4** = 20 (5 puta smo zbrojili broj 4)

 1 · 4 = 4 6 · 4 = 24
 2 · 4 = 8 7 · 4 = 28
 3 · 4 = 12 8 · 4 = 32
 4 · 4 = 16 9 · 4 = 36
 5 · 4 = 20 10 · 4 = 40

 Višekratnici broja 4 su: 4, 8, 12, 16, 20, 24, 28, 32, 36, 40.

**Nauči napamet množenje broja 4.** Uči i budi uporan/uporna. Opet ponavljam, tablica množenja i dijeljenja uči se napamet.
Na 87. stranici u udžbeniku riješi **2. i 3. zadatak**.

**HRVATSKI JEZIK** – Ponovit ćemo pisanje velikog početnog slova u imenima trgova i ulica. Naučili smo da se **u imenima ulica i trgova prva riječ piše velikim početnim slovom. Ako ime ulice ili trga ima više riječi, ime i prezime pišemo velikim početnim slovom.**U bilježnicu napiši današnji nadnevak, 12.5.2020. i naslov **Ponavljanje**.
Ispod naslova **pisanim slovima** napiši ovo što sam ja napisala tiskanima. Pazi na veliko početno slovo.

KVATERNIKOV TRG 5 ULICA BRAĆE RADIĆ 90
ULICA MATE LOVRAKA 59 TRG SLOBODE 3
TRG KRALJA TOMISLAVA 1 ULICA STJEPANA VUKOVIĆA 2
GAJEVA ULICA 17 BRITANSKI TRG 7

**11.5.2020., ponedjeljak**

Dragi moji, evo nas u 9. tjednu nastave na daljinu. Danas nemate puno zadaće, ali od vas se traži razmišljanje. Nemojte žuriti, radite polako, ali točno. I opet napominjem: **tablica množenja uči se napamet.** Lijepo vas molim da je učite redovito kako kasnije ne biste imali poteškoće. Nije teško. Potrebno je samo malo sjesti, pročitati i upamtiti. **Znam da vi to možete! Vjerujem u vas! ☺ ☺ ☺**

**HRVATSKI JEZIK** – Naučili smo da se veliko početno slovo piše na početku rečenice, u imenima i prezimenima te u imenima gradova i sela. Danas ćemo naučiti kada pišemo veliko početno slovo u imenima ulica i trgova.
U čitanci na 118. stranici pročitaj o čemu razgovaraju djeca. Posebnu pozornost obrati na veliko početno slovo u oblačićima.
Upamti da se u imenima ulica i trgova prva riječ piše velikim početnim slovom. Ako ime ulice i trga ima više riječi, vlastita imena se pišu velikim početnim slovom.
U bilježnicu napiši današnji nadnevak, 11.5.2020. i naslov **Veliko početno slovo u imenima ulica i trgova**. Naslov napiši bojicom. Ispod naslova prepiši i zaokruži kao i ja sljedeće:

 **C**vjetni trg
 **M**aksimirska cesta
 **U**lica kralja **Z**vonimira
 **U**lica **V**ladimira **N**azora
 **T**rg bana **J**osipa **J**elačića

 U imenima ulica i trgova **prva se riječ piše velikim početnim slovom.** Ako ime ulice i trga ima više riječi, **vlastita imena se pišu velikim početnim**
 **slovom.**

Sve što je napisano tamnim slovima ti napiši bojicom.

**Kada sve prepišeš, u bilježnicu napiši svoju adresu.**

**MATEMATIKA** – Nadam se da si dobro naučio/naučila množiti i dijeliti brojem 3 NAPAMET. Danas ćemo to ponoviti. Ponovi višekratnike broja 3 (3, 6, 9, 12, 15, 18, 21, 24, 27, 30).
U udžbeniku na 85. stranici riješi 4. zadatak, a u radnoj bilježnici na 100. stranici riješi 1. i 2. zadatak.
Pazi na znakove, nemoj žuriti.

**Posebna napomena:**Tablica množenja uči se napamet. Dobro to zapamti i uči napamet. Bit će ti lakše kasnije.